《宿三那庵次韵赠閒道人 其一》
明代·李之世

三生缘事可谁谈，影里前身嘿自参。珠海寺门閒乞子，石钟山自老瞿昙。

肩头明月诗千首，床上葫芦易一函。莫道此生忙未了，因君借宿古那庵。

作者简介：李之世，字长度，号鹤汀。新会东亭人。以麟子。明神宗万历三十四年（一六〇六）举人。晚年始就琼山教谕，迁池州府推官。未几移疾罢归。著作极多，有《圭山副藏》、《剩山水房漫稿》、及《北游》、《南归》、《雪航》、《家园》、《泡庵》、《朱崖》、《息庵》、《水竹洞》、《不住庵》诸集。